આથી આર્થરે ધોરી માર્ગ પર નજર રહે અને જ્યારે પણ જરૂર જણાય ત્યારે સમૂળો રસ્તો જ બંધ કરી શકાય એ પ્રકારે આસપાસની દુર્ગમ પણ વ્યુહાત્મક જગ્યાઓ પર આરામગાહ, શિકારગાહના નામે ચોકીઓ બનાવવા માંડી. મહાબળેશ્વરની પહાડીઓ પર પણ તેણે આવી શિકારગાહો બનાવી હતી. અહીં એ કાચા-પાકા મકાનો બાંધે. ઘોડાર તૈયાર કરાવે. અનુચરોના સ્વાંગમાં ચોકી દીઠ આઠ-દસ સૈનિકોનો કાફલો મૂકી રાખે. હિંસક પ્રાણીઓથી રક્ષણના નામે હથિયારો ભરી રાખે.